एक बेटी सौ बेटों के बराबर: वीके जैन
लॉर्डमहावीरजैन पब्लिक स्कूल में बुधवार को वार्षिक उत्सव बडे़ हर्षोल्लास के साथ मनाया गया। सर्वप्रथम मुख्यातिथि वीके जैन अध्यक्ष श्री दिगंबर जैन सभा, मुख्य संयोजक रमन जैन, उपप्रधान ललित जैन, जनरल सेक्रेटरी अशोक कुमार जैन, कैशियर कोमल प्रकाश जैन, जनरल मैनेजर डाॅ. राजीव जैन, मैनेजर धर्मवीर जैन, जैन गर्ल्स मैनेजर राजेश जैन, डाॅ. अनिल जैन, जैन गर्ल्स स्कूल की प्रधानाचार्या उमा मलिक सभा के अन्य सदस्यों का बैगपाइपर बैंड द्वारा भव्य स्वागत किया गया। इस अवसर पर मुख्य अतिथि को स्कूल के विद्यार्थियों द्वारा तिलक लगाकर पुष्प गुच्छ भेंट किया गया। मुख्यातिथि वीके जैन तथा अन्य सदस्यों के द्वारा दीप प्रज्ज्वलित कर ण्मोकार मंत्र तथा सरस्वती वंदना के साथ कार्यक्रम का शुभारंभ किया गया। इस दौरान डाॅ. अनिल जैन ने अपने संबोधन में कहा कि बच्चों को वार्षिकोत्सव के जरिए अनेक सांस्कृतिक कार्यक्रम में भाग लेकर अलग-अलग क्षेत्रों में आगे बढ़ने की प्रेरणा मिलती है तथा संत कुमार जैन ने लॉर्ड महावीर जैन पब्लिक स्कूल की तरक्की के लिए बधाई दी।
इस अवसर पर नन्हें-मुन्ने कलाकारों द्वारा मन मोहने वाली कलाकृतियां प्रस्तुत की गई जिनमें कार्टून नृत्य और पाश्चात्य नृत्य ने सबका मन मोह लिया तथा सभागार करतल ध्वनियों से गूंज उठा। प्रधानाचार्या रुचि शर्मा ने वार्षिक रिपोर्ट प्रस्तुत की। उसके पश्चात मुख्यातिथि द्वारा पलक जैन, वेदिका, अर्शप्रीत, अनन्या, समीक्षा, पीयूष, उपासना, स्पर्श, आयुषी, कुमकुम, चिराग, नेहा, राधिका आदि मेधावी विद्यार्थियों को पुरस्कृत किया गया। श्री दिगंबर जैन सभा के प्रधान वीके जैन ने सभा को संबोधित किया। उन्होंने कहा कि माता-पिता तो सिर्फ जन्म देते हैं लेकिन गुरु अपने शिष्य को अच्छा इंसान बनने की प्रेरणा देते हैं। उन्होंने एक बेटी को सौ बेटों के बराबर बताया। कार्यक्रम के अंत में जनरल सेक्रेटरी अशोक जैन द्वारा धन्यवाद भाषण दिया गया।
वार्षिक उत्सव में डांस करते बच्चे बच्चों को पुरस्कृत करते मुख्यातिथि।
सिटी में सेसिल कॉन्वेंट स्कूल में प्रतियोिगता में भाग लेते बच्चे मौजूद परिजन।
अम्बाला सिटी| बुधवारको सेसिल कॉन्वेंट जूनियर विंग द्वारा पुलिस डीएवी हॉकी मैदान में वार्षिक खेल उत्सव का आयोजन किया गया। इस मौके पर आभास विंडलस मुख्यातिथि के रूप में मौजूद रहे। प्रधानाचार्या सीमा दत्त ने बताया कि कार्यक्रम का शुभारंभ केजी बच्चों ने फिल्म चक दे गीत पर नृत्य करके किया गया। बच्चों ने पढ़ाई से संबंधित एक नाटिका पेश कर कठिन काम को भी आसानी से पार करने का संदेश दिया।
hin_Deva hin_Deva hin_Deva hin_Deva hin_Deva hin_Deva